Oliwia Kiołbasa

Oliwia Kiołbasa (s. 26. huhtikuuta 2000 Augustów) on puolalainen shakinpelaaja. Hän saavutti vuonna 2016 naisten kansainvälisen mestarin arvonimen. Huhtikuussa 2022 Kiołbasan vahvuusluku oli 2 388, jolla hän oli Puolan aktiivipelaajien listalla 73:s. Parhaimmillaan Kiołbasa on ollut marraskuussa 2021 vahvuusluvulla 2 403.

Kiołbasa voitti vuonna 2010 alle 10-vuotiaiden tyttöjen Euroopan-mestaruuden ja sijoittui vuonna 2014 toiseksi alle 14-vuotiaiden tyttöjen MM-kilpailuissa. Vuonna 2021 hän saavutti naisten Euroopan-mestaruuskilpailuissa pronssia.

Kiołbasan veli Damian pelaa myös shakkia ja on yltänyt parhaimmillaan vahvuuslukuun 1 973.

Lähteet

Aiheesta muualla 

 

Puolalaiset shakinpelaajat
Vuonna 2000 syntyneet
Elävät henkilöt